b'\n_START_ARTICLE_\nVitr\xc3\xa9 (Ille-et-Vilaine)\n_START_SECTION_\nN\xc3\xa4ht\xc3\xa4vyyksi\xc3\xa4\n_START_PARAGRAPH_\nKaupungin linna Ch\xc3\xa2teau de Vitr\xc3\xa9 on yksi Bretagnen n\xc3\xa4ytt\xc3\xa4vimmist\xc3\xa4 ja se p\xc3\xa4\xc3\xa4si Ranska historiallisten monumenttien listalle jo vuonna 1872. Linna on rakennettu 1000-luvulla ja sit\xc3\xa4 on laajennettu aina 1600-luvulle saakka. Linnan is\xc3\xa4nt\xc3\xa4 Vitr\xc3\xa9n paroni Guy XV de Laval antautui ranskalaisille joukoille vuonna 1487 ilman taistelua. Bretagnen parlamentti kokoontui linnassa kolmasti vuosina 1564, 1582 ja 1583, jolloin rutto vaivasi parlamentin normaalia kokoontumispaikkaa Rennesi\xc3\xa4. Nyky\xc3\xa4\xc3\xa4n linna toimii kaupungintalona ja \xe2\x80\x93museona._NEWLINE_Kunnan alueella oleva toinen linna, 1400-luvulla rakennettu Ch\xc3\xa2teau des Rochers-S\xc3\xa9vign\xc3\xa9, kuuluu my\xc3\xb6s Ranskan historiallisten monumenttien listalle. Linnassa asunut markiisitar Madame de S\xc3\xa9vign\xc3\xa9 kirjoitti siell\xc3\xa4 kuuluisat kirjeens\xc3\xa4 1600-luvulla, jotka ovat osaltaan muokanneet Ranskan kirjallisuutta.'